als_Latn dik_Latn sag_Latn
E besueshme apo jo, por brenda pesë vitesh të gjithë shqiptarët do të kenë në shtëpitë e tyre matësa inteligjentë. Ky vendim i Këshillit të Ministrave, i miratuar një ditë më parë ngarkon Ministrinë e Energjisë që të hartojë planin 5-vjeçar të implementimit të këtij sistemi, fazat si do të shtrihet projekti dhe gjetjen e vlerës financiare dhe donatorëve. Por çfarë është matësi inteligjent ose siç njihet ndryshe smart?
- Modeli i parë i cili po përhapet me shumë shpejtësi në të gjithë Europën është ai gjerman. Ky lloj matësi përmirëson cilësinë e rrjeti dhe nuk e dëmton atë në mënyrë që të ketë ndërprerje të energjisë, ka besueshmëri të lartë pasi nuk ka mundësi për ndërhyrje dhe bën që konsumatorët të ruajnë dhe kursejnë energjinë pasi tregon në kohë reale vlerën e faturës.
- Modeli i dytë që përdoret gjerësisht në shumë vende të Europës është ai i matësit me parapagesë. Kështu përveç sigurisë që sjell për sistemin e energjisë, në këtë sahat t’i mund të jesh në gjendje që të kontrollosh vetë energjinë që shpenzon me anë të kartës rimbushëse. Në këto momente nuk do të duhet as të paguash fatura të shumta çdo muaj siç bën sot.
- Modeli i tretë dhe më tërheqës është ai britanik. Përveç sigurisë së lartë, ky lloj matësi smart bën që të shohësh në kohë reale vlerën e faturës, e cila varet nga ora në të cilën konsumon energjinë. Për shembull natën energjia është më e lirë, ndërsa në orare ku përdoret më shumë nga konsumatori bëhet më e shtrenjtë.
Fillimisht këto lloj modelesh do të vihen në zbatim për biznesin i cili shumë shpejt deo të bëjë edhe daljen nga furnizuesi publik OSHEE dhe do të gjejë vetë energjinë elektrike. Matësi i ri do të shërbejë ehde për diversifikimin e burimeve energjetike dhe rritjen e konkurrencës për çmimin. Se cili model do të jetë për Shqipërinë kjo do të miratohet nga kompania e shpërndarjes me tender të hapur.
als_Latn als_Latn als_Latn als_Latn als_Latn